**Az Allison Transmission az IAA kiállításon jelentette be 9-sebességes váltójának globális bevezetését és a kiterjesztett elektromos portfóliót**

*A vállalat tovább dolgozik azon is, hogy támogassa vásárlóit egy egységes, hálózatba kapcsolt, hatékony flotta-management megvalósításában*

**HANNOVER, Németország** – Az Allison Transmission globálisan elérhetővé teszi új közepes méretű teherautókhoz készülő teljesen automata, 9-sebességes váltóját, továbbá, olyan elektromos hibrid rendszert fejlesztett, amely rendelkezik egy kizárólag elektromos fokozattal. A hírt a 67. IAA Nemzetközi Haszongépjármű Kiállításon jelentette be a cég.

„Nagyon izgalmas időszakot élünk az Allisonon, illetve az egész iparágon belül” – mondta David S. Graziosi, az Allison Transmission elnöke. Sokkal gyorsabb a változás iparágunkban és több kezdeményezés zajlik az Allisonnál, mint az elmúlt tíz év alatt bármikor.”

Az Allison kilenc sebességes váltója az alacsony egyes fokozatú (mély) áttételnek és az iparág-vezető, széles skálájú áttéletelezésnek köszönhetően nagyban hozzájárul a felhasznált üzemanyag csökkentéséhez, ugyanakkor a nagyon hatékony fokozatváltások lehetővé teszik, hogy a nyomatékváltó alacsony sebességnél már egyesben lezárjon. Ezen kívül a kilenc-sebességes változat egy integrált motor stop-start rendszert is tartalmaz, amely biztosítja a váltó azonnali rendelkezésre állását és a járművet álló helyzetben tartja, míg a motort újraindul. A kilenc-sebességes modell egy sor alkalmazási terület részére jelent hozzáadott értéket, de legideálisabb az áruterítést végző teherautókhoz, bérelt-, illetve lízingelt haszonjárművekhez és iskola-buszokhoz.

„Az új sebességváltóval az Allison továbbra is elkötelezettségét bizonyítja az iránt, hogy elérje az üzemanyagfogyasztási és kibocsátási normákat.” – mondta Graziosi úr.

Az Allison 9-sebességes modellje magában hordozza a cég hatsebességes, 2000 SeriesTM sorozatának haszonjárművekben bizonyított tartósságát, ami világszerte már több mint 100 milliárd mérföld megtett utat jelent. Úgy tervezték, hogy alkalmas legyen a járműgyáraknál a korábban a hatsebességes modellekhez kialakított interface-csatlakozások használatára, megkönnyítve az integrációt a jelenlegi Allison 2000 Series váltóval gyártott járművekbe.

A 9-sebességes váltón kívül az Allison bejelentette egy másik újdonságát is, az elektromos portfólió kiterjesztését, amelynek része egy elektromos hibrid rendszer, mely rendelkezik egy tisztán elektromos fokozattal – 15 kilométerig. Ideális tranzit-buszos és távolsági buszos alkalmazásokhoz. A rendszer zéró-emisszióval működik kikapcsolt motor állapotban, míg megközelíti, illetve elhagyja a megállóhelyeket, valamint az ott tartózkodása alatt. Ezáltal csendesebb és egészségesebb környezetet valósít meg.

A további elemek között található egy nagyobb kapacitású Litium-ion akkumulátor, mely a motor kikapcsolt állapotának meghosszabbított idejét támogatja; egy kisebb, könnyebb kettős inverter víz, etilén, és glikol hűtéssel a hatékonyabb működés érdekében, valamint az un. Megnövelt Erő Kiegészítő-csomag II., mely a hibrid-rendszer használata során azzal járul hozzá az üzemanyaghatékonysághoz, hogy energiával látja el az olyan kiegészítő elemeket, mint pl. a légkondicionáló, a kompresszor vagy a szervo-kormány.

„Ez a hibrid az elektromos fokozattal az egyik legmegbízhatóbb és leghatékonyabb hibrid meghajtású rendszerünkre épül” – mondta David S. Graziosi. „Világszerte több, mint 8.000 busz használja ezt a rendszert 2003 óta. Az Allison úttörő szerepet játszott az elektronizáció során és máig megbízható márka.”

A rendszer képes kizárólagosan elektromos működésre, de nincs szüksége töltőberendezésre. Az akkumulátor töltése a regeneratív fékezéssel és motorműködéssel valósul meg. A fékenergia-visszanyerési képesség akár 350 százalékkal még meg is hosszabbíthatja a fékcserék közötti időszak hosszát. A két-módozatú, osztott felépítés pedig közel 25 százalékkal növeli meg az üzemanyag-hatékonyságot.

A 9-sebességes váltón és a kiterjesztett elektromos portfólión kívül az Allison továbbra is együttműködik a telematikai szolgáltatókkal (TSPs) és járműgyártókkal annak érdekében, hogy támogassa a meglévő és új vásárlókat is egy egységes, hatékony flotta-management megvalósításában.

Az új telematikai rendszer visszamenőleg is alkalmazható lesz a 2005-ben gyártásba került 4. generációs vezérlésekhez, az új verzió pedig több mint 170 különféle váltó-állapotot tesz elérhetővé. Ez lehetővé teszi a flotta-management és a karbantartó-csapat részére, hogy olyan információt nyerjen ki az adatokból, mellyel növelheti a jármű hasznos futásidejét (uptime).

Az Allison a váltó-állapottal kapcsolatos információkat az Észak-Amerikai TSP-ken keresztül az év végéig rendelkezésre bocsátja. További alkalmazások és a globális régiók támogatása pedig folyamatban van.

**Az Allison Transmission**

Az Allison Transmission (NYSE: ALSN) a közepes- és nagy teherbírású, haszongépjárművekben alkalmazott automata sebességváltók legnagyobb gyártója, valamint vezető szerepet tölt be a városi buszokban alkalmazott hibrid-meghajtások gyártásában is. Az Allison váltókat többek között hulladékgyűjtő-, építőipari-, tűzoltó-, és áruelosztó-járművekben, buszokban, lakóautókban, valamint a védelmi és energia-szektorban alkalmazzák. Az 1915-ben alapított vállalat központja Indianapolisban (Indiana állam, USA) működik, és hozzávetőleg 2700 dolgozója van világszerte. Az Allison több mint 80 ország piacán van jelen, regionális központjai működnek Hollandiában, Kínában és Brazíliában, gyárai pedig az Amerikai Egyesült Államokban, Magyarországon és Indiában találhatók. Az Allison világszerte hozzávetőleg 1400 független kereskedelmi és forgalmazó helyszínnel is rendelkezik. Bővebb információért kérjük, látogasson el az [allisontransmission.com](http://www.allisontransmission.com) weboldalra.

**Sajtókapcsolatok**

|  |  |
| --- | --- |
| Légrádi EditAlarcón & Harris E-mail: elegradi@alarconyharris.comMob: +36 70 328 4780Felső liget u. 6.9970 Szentgotthárd, Hungary | Miranda JansenAllison Transmission Europe B.V.Marketing Communicationsmiranda.jansen@allisontransmission.comTel: +31 (0)78 6422174Baanhoek 1883361GN Sliedrecht, The Netherlands |